Был хәбәрҙе ишеткәс, ҡала халҡы кеше ебәреп, уны зиндандан сығарҙылар һәм ниндәй сәбәптән шул шәһәргә килгәнен һоранылар. Йәш кеше әйтте: «Мин Фуран батшаның улы инем. Атам вафат булғас, ағайым минән өҫтөн сығып, атайым урынына падишаһ булды. Атайым иҫән саҡта бөтөн батшалығын миңә вәғәҙә иткән ине. Ағайым был сәбәптән миңә асыу тотоп, хөсөтлөк ҡылды. Унан башымды ҡотҡарыу өсөн был шәһәргә ҡасып килдем».